Lav et referat af nedenstående tekst:

Tekst:
Et bredt flertal af Folketingets partier har indgået en aftale om en ny hjælpepakke, der skal hjælpe danskere, der rammes af stigende energipriser. Det oplyser Finansministeriet. Bag aftalen, der af aftalepartierne omtales som 'vinterhjælp', står regeringen, Venstre, Konservative, SF, Radikale Venstre, Enhedslisten, De Konservative, Danmarksdemokraterne, Alternativet og Moderaterne. TV2 Nord sender live fra pressemødet klokken 9:40 på tv2nord.dk og på Salto. Lavere afgifter og penge til familier Formålet med aftalen er at afbøde effekterne af de massivt stigende energipriser og de deraf stigende forbrugerpriser. Regeringen har allerede fået vedtaget den omdiskuterede varmehjælp – en kontant håndsrækning til danskere med lave indkomster – ligesom man har foreslået en afdragsordning, der skal gøre det muligt for små og mellemstore virksomheder at dele betaling af elregningerne op over eksempelvis fem år. Forhandlingerne om endnu en hjælpepakke har kørt i Finansministeriet igennem længere tid. Ifølge TV 2s oplysninger var regeringen og støttepartierne, Enhedslisten, Radikale Venstre og SF, enige om et aftaleudkast torsdag aften. Aftaleudkastet omfattede blandt andet en lavere elafgift og ekstra penge til børnefamilierne. Men i slutspurten er aftalekredsen altså blevet udvidet til at omfatte flere borgerlige partier.

Referat:
Der er indkaldt til pressemøde 9.40. Se med live på TV2 Nord.